|  |  |
| --- | --- |
| Numri i lëndës: | 2019:089504 |
| Datë: | 11.09.2019 |
| Numri i dokumentit:  | 00505695 |

**P.nr. 356/19**

**NË EMËR TË POPULLIT**

**GJYKATA THEMELORE NË P-DEPARTAMENTI I PËRGJITHSHËM,** me gjyqtarin Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale kundër të pandehurit, SH N, për shkak të veprës penale lëndim i lehtë trupor nga neni 188 par.3 nën par. 3.1 e lidhur me par. 1 nën par. 1.4 te KPRK-së, e sipas aktakuzës së PTH –së në P, PP/II.nr. 546/19, të dt. 08.04.2019, pas mbajtjes së shqyrtimit fillestar, të dt. 04.09.2019, në prezencë të Prokurorit të shtetit Suada Hamza, të pandehurit SH N, te dëmtuarës- miturës A N , përfaqësueses ligjore të dëmtuarës-te miturës A N, përfaqësueses se zyrës për mbrojtjen e viktimave Zymreta Bashiq, në të njëjtën ditë mori dhe publikisht shpalli, ndërsa me dt.11.09.2019, përpiloi këtë:

**A K T GJ Y K I M**

I pandehuri

**SH N, i biri i F dhe nënës A, e gjinisë B, i lindur me dt...., në fsh. L K- P ku edhe banon, identifikohet në bazë të lnj.nr. personal ..., ka të kryer shkollën fillore, punëtor fizik, i pamartuar, i gjendjes së mesme ekonomike, me nr. tel. ...., egjiptian, shtetas i R. së Kosovës, mbrohet në liri.**

**ËSHTË FAJTOR**

**Për shkak se:**

Me dt. 24.02.2019, rreth orës 12:30 min, në fsh. L K- P, me dashje i shkakton lëndime te lehta trupore te dëmtuarës- miturës A N, ne atë mënyrë qe ditën kritike pas një fjalosje verbale ne mes te kushëririt te dëmtuarës këtu te pandehurit SH N , ku ky i fundit për një moment e godet te dëmtuarën fillimisht me shuplake ne fytyre e pastaj e kap për flokë duke e rrezuar për toke dhe duke e goditur me shqelma, ku si pasoje e kësaj te dëmtuarës i shkakton lëndime te lehta trupore te përshkuara si ne akt- ekspertimin mjeko- ligjor

-me çka ka kryer vepër penale lëndime te lehta trupore nga neni 188 par.3 nën par. 3.1 e lidhur me par. 1 nën par. 1.4 te KPRK-së.

Andaj, gjykata konform nenit 7, 41, 49 par. 1 pika 1.1, 50, 51, 52, 73, 74, neni 188 par.3 nën par. 3.1 e lidhur me par. 1 nën par. 1.4 te KPRK-së dhe nenit 365 të KPP-së, të pandehurit i shqipton

**DËNIM ME KUSHT**

* **DËNIM ME KUSHT** duke ia shqiptuar **dënimin me burgim** në kohëzgjatje prej **6 (gjashtë) muaj**, të cilin dënim i pandehuri nuk do ta mbaj nëse në afat prej **1 (një) viti**, nuk do të kryej vepër tjetër penale.
* I pandehuri obligohet në paguarjen e paushallit gjyqësor shumën prej 20 (njëzetë) €, në afat prej 15 ditësh, pas plotfuqishmërisë së këtij aktgjykimi.
* I pandehuri obligohet që të paguajë taksën për programin e kompensimit të viktimave të krimit, në shumë prej 30 euro, në afat prej 15 ditësh pas plotfuqishmërisë së këtij aktgjykimi.
* E dëmtuara – mitura A N me vendbanim në fsh. L K-P, për realizimin e kërkesës pasurore juridike, udhëzohet në kontest civil.

**A r s y e t i m**

Prokuroria Themelore në P-Departamenti i Përgjithshëm, ka ngrit aktakuzë PP/II.nr. 546/19, të dt. 08.04.2019, kundër të pandehurit SH N, për shkak të veprës penale lëndim i lehtë trupor nga neni 188 par.3 nën par. 3.1 e lidhur me par. 1 nën par. 1.4 te KPRK-së.

Konform nenit 245 të KPP-së me dt. 04.09.2019, është mbajtur seanca e shqyrtimit fillestar ku ishin prezent prokurori i shtetit Suada Hamza, i pandehuri SH N, e dëmtuara e mitura A N , përfaqësueses ligjore të dëmtuarës-te miturës A N, dhe përfaqësuesja e zyrës për mbrojtjen e viktimave Zymreta Bashiq.

Gjykata konform dispozitave te nenit 246 par. 1, të KPP-së, e ka udhëzuar të pandehurin me të drejtat e tij, ku në këtë rast i pandehuri deklaroi se i ka kuptuar këto të drejta dhe ka shtuar se për mbrojtës nuk ka nevojë.

Pas leximit të aktakuzës, nga Prokurori i Shtetit, gjyqtari i vetëm gjykues, pasi që është bindur se i pandehuri e ka kuptuar aktakuzën, i ka dhënë mundësi të pandehurit qe të deklarohet për pranimin ose mospranimin e fajësisë, duke e njoftuar për rëndësinë dhe pasojat e pranimit të fajësisë.

I pandehuri e ka pranuar fajësinë për veprën penale cila i vihet në barrë, ka shprehur pendimin dhe keqardhjen për veprën e kryer dhe ka premtuar se në te ardhmen nuk do të kryej vepra tjera penale.

Prokurori i Shtetit është pajtuar me pranimin e fajësisë nga ana e të pandehurit, dhe ka propozuar qe me rastin e marrjes së vendimit mbi dënim te merre si rrethanë lehtësues pranimin e fajësisë nga ana e të pandehurit.

Mbrojtësja e viktimave e ka përkrahur pranimin e fajësisë nga ana e të pandehurit.

Përfaqësuesja ligjorë e të dëmtuarës është pajtuar me pranimin e fajësisë nga ana e të pandehurit dhe ka deklaruar se nuk do të paraqes kërkesë pasurore juridike, pasi qe me të pandehurin janë pajtuar.

E dëmtuara është pajtuar me pranimin e fajësisë nga ana e të pandehurit dhe ka deklaruar se nuk do të paraqes kërkesë pasurore juridike.

Gjyqtari i vetëm gjykues, është i bindur, se pranimi i fajësisë nga ana e të pandehurit është bërë konform dispozitave të nenit 246 dhe 248 par 1 të KPP-së, pasi qe i pandehuri e kupton natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: raporti i policit Osman Goçi ID 2748 i dt. 24.02.2019, deklarata e te dëmtuarës A Nj e dhënë ne stacionin policor ne P me dt. 24.02.2019, deklarata e dëshmitares A Nj e dhënë ne stacionin policor ne P me dt. 24.02.2019, intervista e et dyshuarit SH N e dhënë ne stacionin policor ne P me dt. 24.02.2019, raporti mjekësor ne emër te te dëmtuarës me numër 3074 i datës 24.0.2019, i lëshuar nga Spitali i Përgjithshëm ne P, akt ekspertimi mjeko- ligjor i Dr. Flamur Blakaj i datës 11.03.2019 për te dëmtuarën A Nj, foto dokumentacioni i bashkangjitur ne shkresat e lendes, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së , ka pranuar pranimin e fajësisë nga i pandehuri.

Me faktet e ofruara, si dhe pranimin e fajësisë nga ana e të pandehurit është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurit SH N, qëndrojnë të gjitha elementet e veprës penale, lëndim i lehte trupor nga neni 188 par.3 nën par. 3.1 e lidhur me par. 1 nën par. 1.4 te KPRK-së.

Gjykata nuk gjeti rrethana që përjashtojnë ndjekjen penale apo përgjegjësinë penale të pandehurit dhe i njëjti është penalisht përgjegjës. Sa i parket fajësisë i pandehuri ishte i vetëdijshëm për veprën e kryer dhe atë e ka kryer me dashje.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 par.1 të KPRK-së. Kështu si rrethana lehtësuese për të pandehurin, gjykata mori sjelljen korrekte në gjykatë, pranimin e fajësisë, sinqeritetin deklarues, pendimin dhe keqardhjen për veprën e kryer dhe premtimin se në të ardhmen nuk do të kryej vepra tjera penale, faktin se i njëjti me parë nuk ka qenë i dënuar dhe nuk udhëhiqet ndonjë procedurë tjetër penale ndaj tij, ndërsa rrethana rënduese ndaj të pandehurit nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë është dënim i drejtë, në harmoni me peshën e veprës penale dhe shkallën e përgjegjësisë së të pandehurit. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 41 i KPRK, i cili konsiston në parandalimin e të pandehurit nga kryerja e veprave penale në të ardhmen dhe të bëjë rehabilitimin e tij; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar ne nenin 450 par. 1 dhe 2 nën par. 2.6 të KPP-se, gjykata ka përcaktuar paushallin gjyqësor në shumë prej 20 euro, duke u bazuar ne shpenzimet qe janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Konform nenit 463 par. 2 të KPP-së, për realizimin e kërkesës pasurore juridike të dëmtuarën e udhëzoi në kontest civil.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË P-DEPARTAMENTI I PËRGJITHSHËM,**

 **P.nr.356/19 dt. 11.09.2019**

**Bashkëpunëtorja profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate